**Γενικές εκλογές** διεξήχθησαν στην Ονδούρα στις 26 Νοεμβρίου 2017. Οι ψηφοφόροι προσήλθαν στις κάλπες για να εκλέξουν τον πρόεδρο της χώρας για θητεία 4 ετών, καθώς και τα 128 μέλη του Εθνικού Κογκρέσου, 20 μέλη του Κεντροαμερικανικού Κοινοβουλίου και δημάρχους για τους δήμους της χώρας. Για πρώτη φορά στην ονδουρανή ιστορία ο πρόεδρος διεκδίκησε και δεύτερη συνεχή θητεία.

Οι εκλογές ήταν οι πρώτες μετά την τροποποίηση του συντάγματος, ώστε να επιτραπεί στον πρόεδρο να διεκδικεί επανεκλογή.

Ο κάτοχος της προεδρίας, Χουάν Ορλάντο Ερνάντες και υποψήφιος με το Εθνικό Κόμμα της Ονδούρας, ήταν ο επικρατέστερος για τη νίκη, όμως τα πρώτα αποτελέσματα έδωσαν σημαντικό προβάδισμα για τον σημαντικότερο αντίπαλό του, τον Σαλβαδόρ Νασράλα. 

Καθώς το Ανώτατο Εκλογικό Δικαστήριο σταδιακά ανακοίνωσε τις συνολικές ψήφους, ο Ερνάντες κέρδισε έδαφος στις καταμετρήσεις των ψήφων εν μέσω πολλών ανωμαλιών, που οδήγησαν σε καταγγελίες για εκλογική νοθεία και διαδηλώσεις ανά τη χώρα. Οι διαμαρτυρίες κορυφώθηκαν τις επόμενες ημέρες, με αποτέλεσμα η κυβέρνηση να επιβάλει δεκαήμερη απαγόρευση κυκλοφορίας, την 1η Δεκεμβρίου.

Μετά τις εκλογές, αμφότεροι οι υποψήφιοι διεκδίκησαν τη νίκη. Στις 17 Δεκεμβρίου, είκοσι μία ημέρες μετά τις εκλογές, ο Ερνάντες κηρύχθηκε νικητής από το Ανώτατο Εκλογικό Δικαστήριο, το οποίο αποτελείται κατά το μεγαλύτερο μέρος του από οπαδούς του Ερνάντες. Ο Οργανισμός Αμερικανικών Κρατών (OAS), ο οποίος επόπτευσε ανεξάρτητα τις εκλογές, βρληκε εκτεταμένες ανωμαλίες στη διεξαγωγή της ψηφοφορίας και αμφισβήτησε την εγκυρότητα των αποτελεσμάτων. Ο OAS ζήτησε να διεξαχθούν νέες εκλογές.

Εκλογικό σύστημα
----------------

Ο Πρόεδρος της Ονδούρας εκλέγεται από την πλειοψηφία, με τον υποψήφιο που λαμβάνει τις περισσότερες ψήφους σε έναν απλό γύρο ψηφοφορίας να ανακηρύσσεται νικητής. Τα 128 μέλη του Εθνικού Κογκρέσου εκλέγονται από ανοικτή λίστα με αναλογική σε 18 πολυεδρικές εκλογικές περιφέρειες, οι οποίες βασίζονται στα διαμερίσματα. Το μέγεθος των τελευταίων κυμαίνεται από μία ως 22 έδρες. Η κατανομή των εδρών γίνεται με τη μέθοδο Χέιρ.

Αποτελέσματα και επακόλουθα
---------------------------

Οι κάλπες έκλεισαν στις 16:00 τοπική ώρα (UTC-5) την ημέρα των εκλογών, αντίθετα με τις παλαιότερες εκλογές, οπότε οι κάλπες έκλειναν στις 5 το απόγευμα.

Μετά την ανακοίνωση των πρώτων αποτελεσμάτων, με εντολή του Εκλογοδικείου, η καταμέτρηση των ψηφοδελτίων σταμάτησε για 36 ώρες. Σύντομα τα νέα αποτελέσματα ανέτρεψαν την εικόνα των προηγούμενων εκλογών.ref>Irfan Nooruddin (17 Δεκεμβρίου 2017). «Analysis for the Organization of American States (OAS)» (PDF). Organization of American States. Ανακτήθηκε στις 18 Δεκεμβρίου 2017. </ref>

Επακολούθησαν ταραχές, επιβολή απαγόρευσης κυκλοφορίας διάρκειας 10 ημερών και ένταση, με αποτέλεσμα τον θάνατο τουλάχιστον 7 ατόμων και τον τραυματισμό πάνω από 20. Την δεύτερη νύχτα απαγόρευσης της κυκλοφορίας, ο λαός έκανε διαδήλωση χτυπώντας κατσαρόλες.

  

Ο αριθμός των νεκρών σύντομα αυξήθηκε στους 16, όταν στις 17 Δεκεμβρίου ο Ερνάντες ανακηρύχθηκε νικητής των εκλογών με ποσοστό 42,95% των ψήφων έναντι 41,42% για τον Νασράλα. Η ανακοίνωση πυροδότησε νέο κύμα διαδηλώσεων και διαμαρτυριών, ενώ κηρύχθηκε και γενική απεργία.

Οι εκλογικοί παρατηρητές του Οργανισμού Αμερικανικών Κρατών (OAS) στην τελική τους έκθεση κατέγραψαν εκτεταμένες παρατυπίες στη διεξαγωγή της ψηφοφορίας και στην καταμέτρηση των ψηφοδελτίων, αμφισβητώντας τα επίσημα αποτελέσματα για την εγκυρότητά τους. Παράλληλα, ζήτησαν να γίνουν εκ νέου εκλογές, αίτημα που απορρίφθηκε από την κυβέρνηση.

### Πρόεδρος

| Υποψήφιος | Κόμμα | Ψήφοι | % |
| --- | --- | --- | --- |
|  | Χουάν Ορλάντο Ερνάντες | Εθνικό Κόμμα | 1,410,888 | 42.95 |
|  | Σαλβαδόρ Νασράλα | Ελευθερία και Επανίδρυση–PINU-SD | 1.360.442 | 41,42 |
|  | Λουίς Ορλάντο Ζελάια | Φιλελεύθερο Κόμμα της Ονδούρας | 484.187 | 14,74 |
|  | Romeo Vásquez Velásquez | Ονδουρανή Πατριωτική Συμμαχία | 6.517 | 0,20 |
|  | Μαρλέν Ελιζαμπέθ Αλβαρένγκα | Κόμμα Κατά της Διαφθοράς | 5.983 | 0,18 |
|  | Λούκας Εβανχελίστο Αγκιλέρα | Χριστιανοδημοκρατικό Κόμμα | 5.900 | 0,18 |
|  | Αλφόνσο Ντίας Ναρβάες | Κόμμα Δημοκρατικής Ενοποίησης | 4.633 | 0,14 |
|  | Ισαΐας Φονσέκα Αγκιλάρ | Ευρύ Μέτωπο | 3.151 | 0,10 |
|  | Ελισέο Βαγιεσίγιο Ρέγιες | Κίνημα Πήγαινε Αλληλεγγύη | 3.003 | 0.09 |
| Άκυρα/λευκά ψηφοδέλτια | 191.715 | – |
| **Σύνολο** | **3.476.419** | **100** |
| Εγγεγραμμένοι ψηφοφόροι/προσέλευση | 6.046.873 | 57,49 |
| Πηγή: TSE Αρχειοθετήθηκε 2017-12-23 στο Wayback Machine. |

### Εθνικό Κογκρέσο

| Κόμμα | Ψήφοι | % | Έδρες | +/– |
| --- | --- | --- | --- | --- |
| Εθνικό Κόμμα |  |  | 61 | +13 |
| Ελευθερία και Επανίδρυση |  |  | 30 | –7 |
| Φιλελεύθερο Κόμμα |  |  | 26 | –1 |
| Κόμμα Καινοτομίας και Ενότητας |  |  | 4 | +3 |
| Ονδουρανή Πατριωτική Συμμαχία |  |  | 4 | +4 |
| Κόμμα Δημοκρατικής Ενοποίησης |  |  | 1 | 0 |
| Χριστιανοδημοκρατικό Κόμμα |  |  | 1 | 0 |
| Κόμμα Εναντίον της Διαφθοράς |  |  | 1 | –12 |
| Άκυρα/λευκά ψηφοδέλτια |  | – | – | – |
| **Σύνολο** |  |  | **128** | **0** |
| Εγγεγραμμένοι ψηφοφόροι/συμμετοχή |  |  | – | – |
| Πηγή: TSE |

Παραπομπές
----------

1. ↑  Bow, Juan Carlos (24 Απριλίου 2015). «Honduras modifica su Constitución para permitir la reelección». *Elpais.com*. Ανακτήθηκε στις 18 Δεκεμβρίου 2017.
2. ↑  «Honduras election: Opposition candidate Nasralla rejects poll count». BBC. 30 Νοεμβρίου 2017. Ανακτήθηκε στις 30 Νοεμβρίου 2017.
3. 1 2  «Honduras: Toque de queda de 6:00 pm a 6.00 am por 10 días». La Prensa. 1 Δεκεμβρίου 2017. Ανακτήθηκε στις 2 Δεκεμβρίου 2017.
4. ↑  Kate Linthicum, Protesters take to the streets amid calls for a new election in Honduras, *Los Angeles Times* (18 Δεκεμβρίου 2017).
5. ↑  «El TSE declara a Juan Orlando Hernández ganador de las elecciones 2017». *Laprensa.hn*. Ανακτήθηκε στις 18 Δεκεμβρίου 2017.
6. 1 2 3  Elisabeth Malkin, Honduran President Declared Winner, but O.A.S. Calls for New Election, *New York Times* (17 Δεκεμβρίου 2017).
7. ↑  Honduras: Election for President IFES
8. 1 2  Honduras: Election for Congreso Nacional IFES
9. ↑  Heather Gies (28 Νοεμβρίου 2017). «Hondurans anxiously await election results». Al Jazeera. Ανακτήθηκε στις 1 Δεκεμβρίου 2017.
10. ↑  «Honduras election: Violent clashes ahead of final result». BBC. 1 Δεκεμβρίου 2017. Ανακτήθηκε στις 1 Δεκεμβρίου 2017.
11. ↑  «Honduras: posible fraude, muertos y mucha tensión» (στα ισπανικά). EFE. Tegucigalpa: ABC Color. 2 Δεκεμβρίου 2017.. Ανακτήθηκε στις 2 Δεκεμβρίου 2017.
12. ↑  «Cacerolazos y manifestaciones en Honduras al cumplirse segundo día de toque de queda» (στα Ισπανικά). Venezolana de Television. 3 Δεκεμβρίου 2017. Αρχειοθετήθηκε από το πρωτότυπο στις 19 Απριλίου 2021. Ανακτήθηκε στις 3 Δεκεμβρίου 2017.
13. ↑  «Seguidores de la Alianza de Oposición en Honduras hacen sonar cacerolas en protesta por toque de queda» (στα Ισπανικά). El Heraldo. 3 Δεκεμβρίου 2017. Ανακτήθηκε στις 3 Δεκεμβρίου 2017.
14. 1 2  Freddy Cuevas (18 Δεκεμβρίου 2017). «Continúan las protestas en Honduras por resultado electoral» (στα Ισπανικά). El Nuevo Herald. Αρχειοθετήθηκε από το πρωτότυπο στις 22 Δεκεμβρίου 2017. Ανακτήθηκε στις 18 Δεκεμβρίου 2017.